“อุตุ” จับตาพายุโซนร้อน “โนรู” เคลื่อนตัวเข้าไทย “ภาคอีสาน” 28 ก.ย.นี้
“กรมอุตุนิยมวิทยา” จับตา พายุโซนร้อน “โนรู” มีโอกาสเคลื่อนตัวเข้าสู่บริเวณภาคอีสานของไทย วันที่ 28 ก.ย.65 เตรียมรับมือ และติดตามประกาศจากกรมอุตุนิยมวิทยาอย่างใกล้ชิด
“กรมอุตุนิยมวิทยา” จับตา พายุโซนร้อน “โนรู” มีโอกาสเคลื่อนตัวเข้าสู่บริเวณภาคอีสานของไทย วันที่ 28 ก.ย.65 เตรียมรับมือ และติดตามประกาศจากกรมอุตุนิยมวิทยาอย่างใกล้ชิด
24 ก.ย. 2565

กรมอุตุนิยมวิทยา รายงานสถานการณ์พายุหมุนเขตร้อนบริเวณมหาสมุทรแปซิฟิกและทะเลจีนใต้ เมื่อเวลา 04.00น. (24/9/65) พายุโซนร้อน “โนรู (NORU)” (หมายถึงกวางชนิดหนึ่ง ตั้งชื่อโดยสาธารณรัฐเกาหลีใต้) มีศูนย์กลางบริเวณมหาสมุทรแปซิฟิก (ทางตะวันออกของเกาะลูซอน ประเทศฟิลิปปินส์)
โดยพายุนี้กำลังเคลื่อนตัวทางตะวันตก คาดว่าจะเคลื่อนผ่านเกาะลูซอน และลงสู่ทะเลจีนใต้ และจะทวีกำลังแรงขึ้นได้อีก (เนื่องจากน้ำทะเลยังอุ่น) เคลื่อนตัวเข้าใกล้ชายฝั่งประเทศเวียดนามในช่วงวันที่ 27 -28 ก.ย.65 และมีโอกาสเคลื่อนตัวเข้าสู่บริเวณภาคอีสานของไทยในวันที่ 28 ก.ย.65 ยังต้องติดตามเป็นระยะๆ ยังพอมีเวลาเตรียมการรับมือ และติดตามประกาศจากกรมอุตุนิยมวิทยาอย่างใกล้ชิด